**MEĐIMURSKO VELEUČILIŠTE U ČAKOVCU**

Bana Josipa Jelačića 22a

40 000 Čakovec

OIB: 31444990605

Telefon: +385 40 396 990

Telefaks: +385 40 396 980

Web: [www.mev.hr](http://www.mev.hr)

****Datum slanja/objave: 18. veljače 2021.

****

**Poziv na dostavu ponuda**

**Predmet nabave:** **Opremanje „Centra održivog razvoja“**

**(ponovljeni postupak nabave za poništene grupe)**

Evidencijski broj nabave: 20/2021



1. **Podaci o javnom naručitelju**

**Međimursko veleučilište u Čakovcu**

Bana Josipa Jelačića 22a

40 000 Čakovec

OIB: 31444990605

Telefon: +385 40 396 990

Telefaks: +385 40 396 980

Web: www.mev.hr

Nabava se provodi na temelju Pravilnika o provedbi postupaka jednostavne nabave Međimurskog veleučilišta u Čakovcu od dana 30. lipnja 2017., sukladno čl. 15 Zakona o javnoj nabavi (NN 120/16).

1. **Osoba zadužena za komunikaciju s gospodarskim subjektima**

Osoba zadužena za komunikaciju: Kristina Janković Ružić

Adresa elektroničke pošte: kristina.jankovic@mev.hr

Ponuditelji mogu sve informacije u vezi s postupkom nabave dobiti isključivo od nadležne kontakt osobe. Cjelokupna komunikacija i razmjena informacija između gospodarskih subjekta vodi se u pisanoj formi, na način da se ista dostavlja putem elektroničke pošte osobi zaduženoj za komunikaciju s gospodarskim subjektima.

1. **Dodatne informacije i objašnjenja te izmjena Poziva na dostavu ponude**

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Poziv na dostavu ponude.

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz ovaj Poziv na dostavu ponude. Naručitelj će dodatne informacije i objašnjenja bez odgađanja staviti na raspolaganje na isti način i na istim internetskim stranicama kao i osnovnu dokumentaciju bez navođenja podataka o podnositelju zahtjeva. Ako Naručitelj za vrijeme roka za dostavu ponuda mijenja Poziv na dostavu ponude, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju te će osigurati da gospodarski subjekti od izmjene imaju dostatan rok za dostavu ponude.

1. **Gospodarski subjekti s kojima je Naručitelj u sukobu interesa**

Temeljem čl. 80 st. 2 toč.1 Zakona o javnoj nabavi (NN 120/16), Međimursko veleučilište u Čakovcu kao javni naručitelj u sukobu je interesa i ne smije sklapati ugovore o javnoj nabavi sa sljedećim gospodarskim subjektom:

1. FINESA d.o.o., Adolfa Wisserta 16, 42 000 Varaždin, OIB: 83307518763;

2. SAIL LA VIE d.o.o., Duvanjska 4, 21 000 Split, OIB: 61337046817;

3. A2K, obrt za istraživanje i marketing, vl. Andrijana Kos Kavran, Zavnoh-a 91, 40 000 Čakovec, OIB: 87551086579;

4. STALNI SUDSKI TUMAČ ZA ENGLESKI JEZIK MARIJA MIŠČANČUK, Ruđera Boškovića 25, 40 000 Čakovec;

5. SMJEŠTAJ U VLASTITOM DOMAĆINSTVU HIŽA 38, Braće Radića 38, 40 321 Mala Subotica;

6. PULSAR D.O.O., Zagrebačka 19, 40 000 Čakovec, OIB: 44299420608;

7. MEĐUNARODNA AGENCIJA ZA RAZVOJ d.o.o., Ivana Meštrovića 4, 42 000 Varaždin, OIB: 41092511447;

8. SPOT d.o.o., Jalkovečka 116, 42 000 Varaždin, OIB: 82699074233.

1. **Opis predmeta nabave**

Predmet nabave je **Opremanje „Centra održivog razvoja“**.

Provodi se ponovljeni postupak jednostavne nabave za poništene grupe predmeta nabave u provedenom postupku javne nabave broja objave u EOJN RH: 2020/S 0F2-0035999 (grupe 3 i 4); sve sukladno čl. 23. st. 3. t. 2. Zakona o javnoj nabavi („Narodne novine“ broj 120/16).

U sklopu ovog postupka jednostavne nabave predmet nabave je podijeljen na dvije grupe:

* Grupa 1 Opremanje laboratorija „Održiva gradnja“;
* Grupa 2 Opremanje laboratorija „Primijenjena automatika“.

Ponuditelj može podnijeti ponudu za jednu ili obje grupe predmeta nabave.

Postupak jednostavne nabave se provodi u sklopu projekta *„Centar održivog razvoja“*, *KK.01.1.1.02.0009,* sufinanciranog od strane Europske unije iz Europskog fonda za regionalni razvoj temeljem poziva za dostavu projektnih prijedloga *„Ulaganje u organizacijsku reformu i infrastrukturu u sektoru istraživanja, razvoja i inovacija“*.

Detaljan opis predmeta nabave se nalazi u obrascima Troškovnika po grupama, koji se nalaze u excel tablici. Naručitelj može, tijekom pregleda i ocjene ponuda, zatražiti od ponuditelja dostavu odgovarajućih dokaza (primjerice: katalog, brošura, tehnički list, izjava proizvođača, prospekt, …) da ponuđeni proizvodi zadovoljavaju propisane tehničke specifikacije; te će dostavu istih odrediti prikladan rok, ne kraći od pet dana.

Ponuđena oprema mora biti nova i nekorištena te ponuditelj u cijenu mora uključiti i montažu iste odnosno sve zavisne troškove do stavljanja opreme u funkciju.

Jamstveni rok za svu ponuđenu opremu mora biti najmanje 1 godinu od dana primopredaje.

Odabrani ponuditelj za grupu 2 će biti dužan održati edukaciju za osoblje Naručitelja, u prostorijama Naručitelja, vezano za korištenje predmetne opreme. Trajanje edukacije mora biti najmanje 1 radni dan (1 x 8 sati); o čemu će se sastaviti odgovarajući zapisnik koji će ovjeriti predstavnici obje ugovorne strane. Edukaciju je potrebno izvršiti na hrvatskom jeziku ili osigurati prevoditelja.

1. **Procijenjena vrijednost nabave**

Procijenjena vrijednost nabave iznosi 42.824,00 kn (bez PDV-a).

Procijenjena vrijednost po grupama:

* Grupa 1 Opremanje laboratorija „Održiva gradnja“: 10.424,00 kn;
* Grupa 2 Opremanje laboratorija „Primijenjena automatika“: 32.400,00 kn.
1. **Kriterij za odabir ponude**

Naručitelj će u ovom postupku nabave odabrati jednu najpovoljniju ponudu, a kriterij za odabir ponude je najniža cijena sposobnog ponuditelja.

1. **Rok izvršenja isporuke robe**

Rok izvršenja isporuke robe je 60 dana od dana obostranog potpisa ugovora o jednostavnoj nabavi.

1. **Uvjeti sposobnosti**
2. **Sposobnost za obavljanje profesionalne djelatnosti**

Ponuditelj mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

**DOKAZI SPOSOBNOSTI**

* 1. Preslika izvatka iz sudskog, obrtnog, strukovnog ili drugog odgovarajućeg registra u državi sjedišta gospodarskog subjekta.
1. **Sadržaj i način dostavljanja ponude**

Ponuda mora sadržavati najmanje:

* ispunjen i ovjeren ponudbeni list (ukoliko ponuditelj podnosi ponudu za obje grupe, obvezan je dostaviti ponudbeni list za svaku grupu posebno);
* ispunjen i ovjeren troškovnik;
* dokaze sposobnosti (točka 9. Poziva).

Ponuditelj izražava cijenu ponude u HRK (hrvatske kune). Jedinične cijene smiju biti iskazane s najviše 2 decimale. Cijena ponude piše se brojkama. Ponuda se uvezuje na način da se onemogući naknadno vađenje ili umetanje listova na način da čini cjelinu. Stranice ponude se označavaju brojem na način da je vidljiv redni broj stranice i ukupan broj stranica ponude. Ponuda se piše neizbrisivom tintom. Ispravci u ponudi moraju biti izrađeni na način da su vidljivi te moraju uz navod datuma ispravka biti potvrđeni potpisom Ponuditelja.

Ponuditelj dostavlja dokumentaciju u zatvorenoj omotnici, na kojoj mora biti naznačeno:

|  |
| --- |
| **MEĐIMURSKO VELEUČILIŠTE U ČAKOVCU****Bana Josipa Jelačića 22a****40 000 Čakovec****Ev. Br. Nabave: 20/2021****OPREMANJE „CENTRA ODRŽIVOG RAZVOJA“****(PONOVLJENI POSTUPAK NABAVE ZA PONIŠTENE GRUPE)****„NE OTVARAJ“** |

Na prednjoj strani ili poleđini:

|  |
| --- |
| **< Naziv i adresa Ponuditelja >****< OIB/nacionalni identifikacijski broj Ponuditelja>** |

Ponude se dostavljaju neposredno ili putem pošte. Elektronička dostava ponuda nije dopuštena.

1. **Rok za dostavu i rok valjanosti ponude**

Ponuda se smatra pravodobnom ako je zaprimljena na adresi Naručitelja najkasnije do 25. veljače 2021. do 12:00 sati.

Rok valjanosti ponude mora biti minimalno 60 dana od dana određenog za dostavu ponuda.

1. **Obavijest o donošenju odluke o odabiru i/ili poništenju**

Za donošenje odluke o odabiru dovoljna je jedna valjana ponuda.

O odabiru i/ili poništenju Ponuditelji će biti obaviješteni u roku od 30 dana od isteka roka za dostavu ponuda.

1. **Prilozi Poziva na dostavu ponude**
	1. Ponudbeni list
	2. Troškovnici (po grupama)
	3. Nacrt Ugovora o jednostavnoj nabavi robe

**DEKAN**

 doc.dr. sc. Igor Klopotan, v. pred.